**Zmluva o dielo č. Z-002.10.1005.00**

uzatvorená podľa § 536 zákona č. 513/1991 Zb. Obchodný zákonník

v znení neskorších predpisov (ďalej aj „zmluva“)

**ZMLUVNÉ STRANY**

**Objednávateľ: Národná banka Slovenska**

 Imricha Karvaša 1, 813 25 Bratislava

zastúpená: *<vyplní verejný obstarávateľ>*

IČO: 30844789

DIČ: 2020815654

IČ pre DPH SK2020815654

Bankové spojenie: NBS Bratislava

IBAN SK07 0720 0000 0000 0000 1919 (platí pre tuzemského zhotoviteľa)

IBAN SK60 0720 0000 0000 0000 2129 (platí pre zahraničného zhotoviteľa)

*(ďalej aj „objednávateľ“)*

**a**

**Zhotoviteľ:** *<vyplní uchádzač>*

*<vyplní uchádzač>*

Štatutárny orgán: *<vyplní uchádzač>*

IČO: *<vyplní uchádzač>*

Registrácia, číslo zápisu*:<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu: *<vyplní uchádzač>*

*(ďalej aj „zhotoviteľ**“ a objednávateľ a zhotoviteľ spoločne ako „zmluvné strany“)*

**PREAMBULA**

 Zmluvné strany uzatvárajú túto zmluvu v súlade s výsledkom verejného obstarávania na poskytnutie predmetu zmluvy, ktorý tvorí 3. časť zákazky s názvom „Relokácia záložného technologického pracoviska“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Oznámenie o vyhlásení verejného obstarávania bolo uverejnené vo Vestníku verejného obstarávania č. <vyplní *verejný obstarávateľ* >, zo dňa <vyplní *verejný obstarávateľ* > pod značkou <vyplní *verejný obstarávateľ* >.

### **I. Predmet zmluvy**

* 1. Predmetom tejto zmluvy je dielo, ktoré predstavuje
		1. dodanie IT rozvádzačov vrátane príslušenstva - inteligentných vertikálnych rozvodových panelov iPDU, elektromechanického uzamykacieho systému IT rozvádzačov s centralizovanou správou (ďalej len „zariadenia“) a vykonanie montážnych a inštalačných prác na zariadeniach v mieste plnenia podľa požiadavky objednávateľa definovanej v Prílohe č. 1 „Technická špecifikácia predmetu zmluvy“ tejto zmluvy (ďalej len ako „Príloha č.1“), najmä presun a umiestnenie na miesto v IT sále na 3. NP, asistenciu počas vyrezania otvorov do zdvojenej podlahy pre napájacie káble iPDU (otvory vyrežú pracovníci DataCentra), asistenciu pri inštalácii uzemnenia rozvádzačov (uzemnenie zrealizujú pracovníci DataCentra), inštaláciu rozvádzačov vrátane príslušenstva, označenie rozvádzačov, montážny materiál, inštaláciu SW pre centralizovanú správu, zaškolenie na prevádzku a bežnú údržbu a otestovanie PDU (monitorovanie a spínanie zásuviek, uzamykanie napájacích káblov), elektromechanických rukovätí, otestovanie ich funkčnosti v prípade výpadkov napájania alebo komunikácie podľa scenárov definovaných v Prílohe č. 1 tejto zmluvy.
		2. dodanie a vybudovanie metalickej štruktúrovanej kabeláže, dodanie a vybudovanie optickej štruktúrovanej kabeláže, dodanie patch káblov a zapájanie patch káblov podľa patchovacieho plánu, vykonanie certifikovaného merania novovybudovanej optickej a metalickej kabeláže.
	2. Predmet zmluvy je, čo do množstva, druhu a rozsahu špecifikovaný v Prílohe č. 1 tejto zmluvy, ktorá je neoddeliteľnou súčasťou tejto zmluvy.
	3. Zhotoviteľ sa zaväzuje objednávateľovi zrealizovať dielo v  takej zostave ako je špecifikované v Prílohe č.1 tejto zmluvy. Objednávateľ sa zaväzuje zaplatiť zhotoviteľovi dohodnutú cenu diela podľa podmienok tejto zmluvy.
	4. Dodávateľ sa zaväzuje, že dielo bude vykonávať prostredníctvom osôb, ktoré budú certifikované výrobcami IT rozvádzačov, metalickej štruktúrovanej kabeláže, optickej štruktúrovanej kabeláže a patch káblov pre ich montáž a inštaláciu. Zhotoviteľ sa zaväzuje predložiť do 7 pracovných dní odo dňa nadobudnutia účinnosti zmluvy tieto certifikáty od výrobcov pre osoby určené na plnenie zmluvy.
	5. Zariadenia, ktoré budú zabudované do diela musia byť nové a nepoužívané.
	6. Zariadenia, ktoré budú zabudované do diela a podpora výrobcu pre tieto zariadenia musia byť určené pre predaj v Slovenskej republike alebo v regióne, ktorého je Slovenská republika súčasťou.
	7. Zariadenia, ktoré budú zabudované do diela nesmú mať ukončenú životnosť (End of Life), alebo predaj (End of Sale).
	8. Zhotoviteľ sa zaväzuje do 7 dní odo dňa nadobudnutia účinnosti tejto zmluvy vykonať praktické predvedenie elektromechanického uzamykacieho systému IT rozvádzačov s centralizovanou správou, ktoré majú byť predmetom tejto zmluvy. Ak nie je zhotoviteľ schopný nepopierateľne preukázať splnenie technických požiadaviek predmetu tejto zmluvy a/alebo jeho časti v rámci praktického predvedenia, ide o podstatné porušenie tejto zmluvy zo strany zhotoviteľa a objednávateľ je oprávnený odstúpiť okamžite od tejto zmluvy a zhotoviteľovi nevzniká nárok na náhradu žiadnych nákladov.
	9. Zhotoviteľ sa zaväzuje predložiť objednávateľovi zoznam osôb určených na plnenie zmluvy za účelom povolenia vstupu do Dátového centra najmenej 4 pracovné dni pred plánovaným vstupom do Dátového centra.
	10. Osoby zhotoviteľa určené na plnenie zmluvy sú povinné rešpektovať bezpečnostné predpisy a pravidlá prevádzkovateľa Dátového centra, s ktorými budú oboznámení pri vstupe do priestorov Dátového centra. V opačnom prípade je prevádzkovateľ Dátového centra oprávnený neumožniť týmto osobám vstup do Dátového centra/sídla objednávateľa, resp. vykázať tieto osoby z Dátového centra.

### **II. Povinnosti zmluvných strán**

* 1. Zhotoviteľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom zhotoviteľa najneskôr 7 pracovných dní pred vykonaním zmeny.
	2. Zhotoviteľ je povinný najneskôr do 7 pracovných dní od nadobudnutia účinnosti tejto zmluvy písomne informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom zhotoviteľa najneskôr 7 pracovných dní pred vykonaním zmien.
	3. Zhotoviteľ je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
	4. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom objednávateľa najneskôr 7 pracovných dní pred vykonaním zmeny.
	5. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne informovať zhotoviteľa o platných telefónnych číslach, faxových číslach a adresách elektronickej pošty, prostredníctvom ktorých môže zhotoviteľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného zástupcom objednávateľa najneskôr 7 pracovných dní pred vykonaním zmien.
	6. Objednávateľ sa zaväzuje, že poverení zamestnanci zhotoviteľa budú pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ zaistí sprevádzanie pracovníkov zhotoviteľa.

### **III. Termín plnenia predmetu zmluvy**

* 1. Zhotoviteľ sa zaväzuje zrealizovať dielo v nasledovných termínoch:
		1. dodávka a inštalácia IT rozvádzačov do 45 dní odo dňa nadobudnutia účinnosti tejto zmluvy,
		2. ukončenie celého diela (IT rozvádzače a kabeláž) do 64 dní odo dňa nadobudnutia účinnosti tejto zmluvy.
	2. Dielo bude realizované v mieste plnenia uvedeného v článku IV bode 4.3 tejto zmluvy.

### **IV. Odovzdanie predmetu zmluvy**

* 1. Zhotoviteľ sa zaväzuje odovzdať objednávateľovi dielo na základe písomného protokolu o odovzdaní a prevzatí predmetu zmluvy, ktorý podpíšu oprávnení zástupcovia obidvoch zmluvných strán. Kompletným dokončením celého diela je stav, kedy došlo k odovzdaniu a prevzatiu diela bez vád a nedorobkov. Objednávateľ si vyhradzuje neprijať dielo, keď v čase odovzdávania má dielo vady a nedorobky.
	2. Prípadné vady a nedorobky zistené pri odovzdávaní diela budú spísané v protokole s určenou  dobou na ich odstránenie. Objednávateľ určí v protokole dobu odstránenia zistených vád a nedorobkov, pokiaľ sa zmluvné strany písomne nedohodnú na dobe odstránenia vád a nedorobkov.
	3. Zhotoviteľ zrealizuje predmet zmluvy v mieste plnenie, ktoré predstavuje priestory dátového centra v správe organizácie DataCentrum, ktorej zriaďovateľom je Ministerstvo financií SR. Dátové centrum sa nachádza na adrese Kopčianska ulica 92/D, Bratislava.

### **V. Záruky a servis na predmet plnenia**

* 1. Zhotoviteľ poskytuje záruku na dielo podľa  Prílohy č. 1 tejto zmluvy.
	2. Záručná doba začína plynúť dňom fyzického prevzatia diela objednávateľom, t. zn. dňom podpisu písomného protokolu o odovzdaní a prevzatí predmetu zmluvy oprávnenými zástupcami obidvoch zmluvných strán.
	3. Každá vada zistená objednávateľom počas záručnej doby musí byť písomne oznámená zhotoviteľovi. Zhotoviteľ je povinný bez zbytočného odkladu po oznámení vady objednávateľom, najneskôr však do 2 pracovných dní po oznámení vady, vykonať šetrenie ohľadne vady a informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. V prípade, že bude možné vadu odstrániť viacerými spôsobmi, je zhotoviteľ povinný tieto spôsoby oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady má v každom jednotlivom prípade objednávateľ. V prípade, že nebude medzi zmluvnými stranami dohodnuté niečo iné, platí, že vady budú primárne odstraňované formou výmeny každej jednotlivej vadnej časti diela za novú časť bez vady v lehote určenej objednávateľom pokiaľ si zmluvné strany písomne nedohodnú inú lehotu.
	4. V prípade, ak zhotoviteľ neodstráni vady diela v lehote podľa bodu 5.3 tohto článku, tak je objednávateľ oprávnený vadu nechať odstrániť/opraviť sám alebo pomocou tretej osoby na náklady zhotoviteľa.
	5. Všetky náklady spojené so záručnou opravou (t. z. oprava, náhradné diely, doprava, servisné práce) bude na vlastnú ťarchu znášať zhotoviteľ na vlastné náklady.

### **VI. Cena DIELA a platobné podmienky**

* 1. Zmluvné strany prejavujú vôľu uzavrieť zmluvu s tým, že celková cena diela (CC = T3/a + T3/b) je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon o cenách v znení neskorších predpisov a to v celkovej výške:

<vyplní uchádzač> eur bez DPH

(slovom <vyplní uchádzač> eur bez DPH)

* 1. Cena diela je podrobne špecifikovaná v Prílohe č. 2 „Súpis položiek a cena diela“ (ďalej len ako „Príloha č.2“) tejto zmluvy, ktorá je neoddeliteľnou súčasťou tejto zmluvy. Cena diela zahŕňa všetky náklady zhotoviteľa s realizáciou diela a to najmä dopravu, presun a umiestnenie na miesto v IT sále na 3. NP v mieste plnenia, asistenciu počas vyrezania otvorov do zdvojenej podlahy pre napájacie káble iPDU (otvory vyrežú pracovníci DataCentra), asistenciu pri inštalácii uzemnenia rozvádzačov (uzemnenie zrealizujú pracovníci DataCentra), inštaláciu rozvádzačov vrátane príslušenstva, označenie rozvádzačov, montážny materiál, inštaláciu SW pre centralizovanú správu, zaškolenie na prevádzku a bežnú údržbu a otestovanie PDU (monitorovanie a spínanie zásuviek, uzamykanie napájacích káblov), elektromechanických rukovätí, otestovanie ich funkčnosti v prípade výpadkov napájania alebo komunikácie podľa scenárov definovaných v Prílohe č. 1 tejto zmluvy a vybudovanie metalickej a optickej štruktúrovanej kabeláže podľa požiadavky definovanej v Prílohe č. 1 tejto zmluvy a zapojenie patchovacích prepojov podľa požiadaviek obstarávateľa na základe patchovacieho plánu.
	2. Cena diela je uvedená bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu zmluvy.
	3. Objednávateľ zaplatí cenu diela na základe faktúry vystavenej zhotoviteľom po protokolárnom odovzdaní predmetu zmluvy bez vád a nedorobkov. Zhotoviteľ vyhotoví faktúru najneskôr do 15 dní odo dňa protokolárneho odovzdania predmetu zmluvy
	4. Faktúra je splatná do 30 dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
	5. Zmluvné strany sa dohodli a výslovne súhlasia s tým, že Zhotoviteľ bude zasielať len elektronické faktúry z e-mailovej adresy Zhotoviteľa <vyplní uchádzač> na e-mailovú adresu Objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.
	6. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy<text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
	7. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text tohto bodu platí len pre domáceho uchádzača, zahraničný uchádzač text tohto bodu odstráni >
	8. <text tohto bodu platí pre zahraničného uchádzača, domáci uchádzač text odstráni> Zhotoviteľ (zhotoviteľ) najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.

### **VII. Zmluvné pokuty**

* 1. Pri nedodržaní termínu plnenia predmetu zmluvy zhotoviteľom podľa článku III bodu 3.1. tejto zmluvy vzniká objednávateľovi nárok vyúčtovať zmluvnú pokutu vo výške 0,5 % z ceny diela zmluvy uvedenej v  čl. VI bode 6.1. tejto zmluvy za každý deň omeškania.
	2. V prípade omeškania platby za predmet zmluvy má zhotoviteľ právo fakturovať objednávateľovi úrok z omeškania vo výške 0,02% z dlžnej čiastky za každý deň omeškania.
	3. Zmluvné strany sa dohodli, že objednávateľ je oprávnený uplatniť si u zhotoviteľa zmluvnú pokutu vo výške 10 % z ceny diela bez DPH v prípade, ak objednávateľ odstúpi od tejto zmluvy z dôvodu na strane zhotoviteľa.
	4. Právo objednávateľa na náhradu škody nie je týmto dotknuté, pričom zmluvná pokuta sa nezapočítava na náhradu škody vzniknutej objednávateľovi porušením zmluvných povinností zhotoviteľa.
	5. Zmluvné pokuty a úrok z omeškania podľa tejto zmluvy sú splatné do 30 dní odo dňa doručenia faktúry druhej zmluvnej strane.

### **VIII. Ostatné ustanovenia**

* 1. Zmluvné strany sa zaväzujú vzájomne spolupracovať a poskytovať si navzájom súčinnosť potrebnú na plnenie predmetu tejto zmluvy. Zmluvné strany sa ďalej zaväzujú informovať sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto zmluvy, ako aj o akýchkoľvek skutočnostiach, ktoré by mohli zmariť alebo podstatne sťažiť plnenie predmetu tejto zmluvy.
	2. Zhotoviteľ sa zaväzuje, že bude počas trvania tejto zmluvy zmluvným partnerom s výrobcom zariadení a tovarov, ktoré sú predmetom plnenia tejto zmluvy.
	3. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Plnenie zmluvy alebo jej časti prostredníctvom subdodávateľa nezbavuje zhotoviteľa povinnosti a zodpovednosti za plnenia subdodávateľa.
	4. Počas trvania tejto zmluvy je zhotoviteľ oprávnený zmeniť subdodávateľa uvedeného v Prílohe č. 3 tejto zmluvy výlučne na základe predchádzajúceho písomného oznámenia a predchádzajúceho odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	5. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané v súlade s právnym poriadkom Slovenskej republiky.
	6. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
	7. V prípade, ak zhotoviteľ poruší svoju povinnosť podľa bodu 8.5. tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
	8. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.
	9. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	10. Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe č. 3 tejto zmluvy, resp. následne doplneným/ zmeneným postupom podľa bodu 8.4. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
	11. V prípade, ak zhotoviteľ poruší povinnosť v zmysle bodu 8.10. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 500,- eur.
	12. V prípade omeškania zhotoviteľa so splnením povinnosti v zmysle 8.11. tohto článku zmluvy, má objednávateľ právo na zmluvnú pokutu vo výške 250,- eur, a to za každý aj začatý deň omeškania.
	13. Za porušenie tejto zmluvy sa nepovažuje, ak ktorákoľvek zo zmluvných strán nemôže plniť svoje zmluvné záväzky (povinnosti) z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala.
	14. Za vyššiu moc (vis maior) sa na účely tejto Zmluvy považujú okolnosti, ktoré nastali nezávisle od vôle zhotoviteľa, bez jeho zavinenia, sú nepredvídateľné, pričom majú vplyv na plnenie predmetu tejto zmluvy, najmä:

a) prírodné udalosti ako požiar, povodeň, zemetrasenie,

b) štrajk, mobilizácia, vojna.

* 1. V prípade vzniku okolnosti vyššej moci zmluvné strany sú povinné naďalej plniť svoje povinnosti zo zmluvy, pričom lehota plnenia sa primerane predlžuje o dobu trvania vyššej moci v súlade s dohodou zmluvných strán.
	2. Zmluvná strana, ktorá sa odvoláva na vyššiu moc, je povinná písomne oznámiť druhej zmluvnej stane vznik okolnosti vyššej moci objednávateľovi bez zbytočného odkladu, najneskôr však do 3 pracovných dní. Zhotoviteľ tiež oznámi približný možný času plnenia predmetu tejto zmluvy. Rovnakým spôsobom oznámi si zmluvné strany oznámia ukončenie okolností vyššej moci. Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vyššej moci, ktorý vydajú príslušné úrady.
	3. Zhotoviteľ sa zaväzuje počas trvania tejto zmluvy mať v platnosti certifikát systému manažérstva kvality podľa normy ISO 9001, alebo ekvivalent, resp. zavedené opatrenia na zabezpečenie kvality podľa požiadaviek na vystavenie príslušného certifikátu ak zhotoviteľ nemal možnosť získať príslušný certifikát v určených lehotách vo verejnom obstarávaní.
	4. Zhotoviteľ zaväzuje do troch pracovných dní od doručenia písomnej žiadosti objednávateľa predložiť dôkazy o splnení bodu 8.17. tohto článku.
	5. Prepravu a balenie, ako aj vrátenie likvidáciu obalov zabezpečuje zhotoviteľ na vlastné náklady v súlade s príslušnou legislatívou týkajúcou sa nakladania s odpadmi.
	6. Zhotoviteľ sa zaväzuje, že realizáciu diela bude vykonávať prostredníctvom osôb určených na plnenie zmluvy uvedených v Prílohe č. 3 tejto zmluvy. V prípade zmeny osoby určenej na plnenie zmluvy sa zhotoviteľ zaväzuje, že nová osoba určená na plnenie zmluvy bude spĺňať minimálne požiadavky stanovené v súťažných podkladoch na časť zákazky, ktorej výsledkom bolo uzatvorenie tejto zmluvy. Za účelom overenia týchto skutočností sa zhotoviteľ zaväzuje predložiť objednávateľovi príslušné referencie a certifikáty novej osoby určenej na plnenie zmluvy pred vykonaním zmeny tejto osoby. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľa.

### **IX. Prechod nebezpečenstva škody a vlastníckeho práva**

Nebezpečenstvo škody na diele a vlastnícke právo k dielu prechádza na objednávateľa okamihom podpísania preberacieho protokolu oboma zmluvnými stranami a prevzatia predmetu zmluvy objednávateľom.

### **X. Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy zmluvnou stranou.
	2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
	3. Za podstatné porušenie zmluvy podľa predchádzajúceho ustanovenia sa považuje:
		1. Omeškanie zhotoviteľa s odovzdaním diela o viac ako 5 dní,
		2. Neodstránenie vád diela v lehotách podľa tejto zmluvy,
		3. Plnenie zmluvy prostredníctvom osôb, ktoré nie sú certifikované výrobcami IT rozvádzačov, metalickej štruktúrovanej kabeláže, optickej štruktúrovanej kabeláže a patch káblov pre ich montáž a inštaláciu,
		4. podstatné porušenia zmluvy definované v iných ustanoveniach tejto zmluvy.
	4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
	5. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
	6. Zmluvu je možné ukončiť tiež odstúpením objednávateľa v súlade s § 19 zákona o verejnom obstarávaní.
	7. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.

### **XI. Záverečné ustanovenia**

* 1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
	2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy, ak v zmluve nie je stanovené inak a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
	3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
	4. Zhotoviteľ sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi najneskôr 30 dní pred predpokladanou zmenou.
	5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
	6. Zmluva bude záväzná pre všetkých právnych nástupcov zhotoviteľa, kým nebude ukončená v súlade s ustanoveniami uvedenými v tejto zmluve.
	7. Objednávateľ pri spracúvaní osobných údajov, poskytnutých zhotoviteľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
	8. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
	9. Táto zmluva je vyhotovená v šiestich vyhotoveniach, dve vyhotovenia sú určené pre zhotoviteľa a štyri pre objednávateľa. Všetky vyhotovenia sú považované za rovnocenné.
	10. Neoddeliteľnou súčasťou tejto zmluvy je:
		1. Príloha č. 1 „Technická špecifikácia predmetu zmluvy“,
		2. Príloha č. 2 „Súpis položiek a cena diela“,
		3. Príloha č. 3 „Zoznam osôb určených na plnenie zmluvy a zoznam subdodávateľov“.
	11. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
	12. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
	13. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6, a 9 zákona o slobodnom prístupe k informáciám.
	14. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa Za zhotoviteľa

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1 zmluvy o dielo č. Z-002.10.1005.00**

**„Technická špecifikácia predmetu zmluvy“**

********

**Príloha č. 2 zmluvy o dielo č. Z-002.10.1005.00**

**„Súpis položiek a cena diela “**

|  |  |  |  |  |
| --- | --- | --- | --- | --- |
| **Popis** (presná špecifikácia je uvedená v prílohe č. 1) | **ks** | **Značka a obchodný názov položky** | **Jednotková cena EUR bez DPH** | **Cena spoluEUR bez DPH** |
| **Rack Typ 1 - 47U 800x1200 biela RAL 9003 s predinštalovaným príslušenstvom**- predné/zadné dvere perforované delené- bez bočníc- 1x tesniaca medziracková guma- 2x 600mm kefové vstupy na strope- 1x spájacia sada- Vzduchotesné utesnenie okolo 19" líšt (2 kefy horná pozícia)- 2x Káblový žľab, 300mm x 47U, biela RAL 9003- 4x Vertikálny vyväzovací organizátor 45 cievkami 47U- 1x Variabilný podstavec 0 – 25 mm, šírka 800mm, biela RAL 9003- 4x Nacvakávacia káblová spona, bal. 10ks- 2x Držiaky pre 2 vertikálne PDU vedľa seba, sada 2ks- 1x Sada záslepkiek 1U pre 50% RU- 7x 19“dvojdielny organizátor 1U pre vedenie patch káblov, kapacita 50 káblov priemeru 7mm , RAL 7014- 2x rukovať s čítačkou kariet (master) s vysokou frekvenciou 13,56 MHz RFID, RJ45, kompatibilita MIFARE® Classic 4k, MIFARE Plus® 2k, MIFARE® DESFire® 4k a HID® iCLASS, redundantné napájanie a ovládanie z iPDU A a B, centralizovaná redundantná správa cez virtuálne servery VMware vSphere ESX/ESXi - 2x Senzor otvorenia/zatvorenia dverí - 1x Koncová bočnica RAL 9003 biela- 200x Skrutky a klietkové matice na upevnenie HW do 19“ líšt | 4 | *<vyplní uchádzač>* | *<vyplní uchádzač>* | *<vyplní uchádzač>* |
| Rack Typ 2 - 47U 800x1200 biela RAL 9003 s predinštalovaným príslušenstvom- predné/zadné dvere perforované delené- bez bočníc- 1x tesniaca medziracková guma- 2x 600mm kefové vstupy na strope- 1x spájacia sada- Vzduchotesné utesnenie okolo 19" líšt (2 kefy horná pozícia)- 2x Káblový žľab, 300mm x 47U, biela RAL 9003- 4x Vertikálny vyväzovací organizátor 45 cievkami 47U- 1x Variabilný podstavec 0 – 25 mm, šírka 800mm, biela RAL 9003- 4x Nacvakávacia káblová spona, bal. 10ks- 2x Držiaky pre 2 vertikálne PDU vedľa seba, sada 2ks- 1x Sada záslepkiek 1U pre 50% RU- 7x 19“dvojdielny organizátor 1U pre vedenie patch káblov, kapacita 50 káblov priemeru 7mm , RAL 7014- 2x rukovať s čítačkou kariet (master) s vysokou frekvenciou 13,56 MHz RFID, RJ45, kompatibilita MIFARE® Classic 4k, MIFARE Plus® 2k, MIFARE® DESFire® 4k a HID® iCLASS, redundantné napájanie a ovládanie z iPDU A a B, centralizovaná redundantná správa cez virtuálne servery VMware vSphere ESX/ESXi - 2x Senzor otvorenia/zatvorenia dverí - 2x deliaca bočnica- 200x Skrutky a klietkové matice na upevnenie HW do 19“ líšt | 2 | *<vyplní uchádzač>* | *<vyplní uchádzač>* | *<vyplní uchádzač>* |
| **Rack Typ 3 - 47U 800x1200 biela RAL 9003 s predinštalovaným príslušenstvom**- predné/zadné dvere perforované delené- bez bočníc- 1x tesniaca medziracková guma- 2x 600mm kefové vstupy na strope- 1x spájacia sada- Vzduchotesné utesnenie okolo 19" líšt (2 kefy horná pozícia)- 2x Káblový žľab, 300mm x 47U, biela RAL 9003- 4x Vertikálny vyväzovací organizátor 45 cievkami 47U- 1x Variabilný podstavec 0 – 25 mm, šírka 800mm, biela RAL 9003- 4x Nacvakávacia káblová spona, bal. 10ks- 2x Držiaky pre 2 vertikálne PDU vedľa seba, sada 2ks- 1x Sada záslepkiek 1U pre 50% RU- 7x 19“dvojdielny organizátor 1U pre vedenie patch káblov, kapacita 50 káblov priemeru 7mm , RAL 7014- 2x rukovať s čítačkou kariet (master) s vysokou frekvenciou 13,56 MHz RFID, RJ45, kompatibilita MIFARE® Classic 4k, MIFARE Plus® 2k, MIFARE® DESFire® 4k a HID® iCLASS, redundantné napájanie a ovládanie z iPDU A a B, centralizovaná redundantná správa cez virtuálne servery VMware vSphere ESX/ESXi - 2x Senzor otvorenia/zatvorenia dverí - 1x deliaca bočnica- 200x Skrutky a klietkové matice na upevnenie HW do 19“ líšt | 4 | *<vyplní uchádzač>* | *<vyplní uchádzač>* | *<vyplní uchádzač>* |
| **Snímače teploty a relatívnej vlhkosti**Zostava inteligentných mini-senzorov RJ45 3x teplota + 1x vlhkosť | 10 | *<vyplní uchádzač>* | *<vyplní uchádzač>* | *<vyplní uchádzač>* |
| **iPDU 400V AC/32A, 24x C13, 12x C19 - červené**Inteligentné vertikálne PDU, 400V AC/32A, 24x C13, 12x C19 v sekvenciách podľa fáz; IEC 60309 3P+N+E 6h 32A, meranie veličín po jednotlivých zásuvkách, spínanie jednotlivých zásuviek, zásuvky uzamykateľné prostredníctvom špeciálnych káblov, výmenná riadiacia jednotka, fukcia redundantného napájania elektromechanických rukovätí, o primárne sieťové pripojenie 10/100/1000 Base-T Ethernet, záložné 10/100 Base-T Ethernet, alternatívne WiFi (802.11 a/b/g/n), kompatibilné so softvérom pre centralizovanú správuCelé PDU vo farbe: Červená | 10 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C14/C15 červený**Uzamykateľné káble 1 x IEC C-14, 1 x IEC C-15, systém kompatibilný s iPDU, dĺžka 1,5 m, farba červená | 24 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C20/C19 červený**Uzamykateľné káble 1 x IEC C-20, 1 x IEC C-19, systém kompatibilný s iPDU, dĺžka 1,5 m, farba červená | 24 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C14/C13 červený**Uzamykateľné káble 1 x IEC C-14, 1 x IEC C-13, systém kompatibilný s iPDU, dĺžka 1,5 m, farba červená | 102 | *<vyplní uchádzač>* | *<vyplní uchádzač>* | *<vyplní uchádzač>* |
| **iPDU 400V AC/32A, 24x C13, 12x C19 - modré**Inteligentné vertikálne PDU, 400V AC/32A, 24x C13, 12x C19 v sekvenciách podľa fáz; IEC 60309 3P+N+E 6h 32A, meranie veličín po jednotlivých zásuvkách, spínanie jednotlivých zásuviek, zásuvky uzamykateľné prostredníctvom špeciálnych káblov, výmenná riadiacia jednotka, fukcia redundantného napájania elektromechanických rukovätí, o primárne sieťové pripojenie 10/100/1000 Base-T Ethernet, záložné 10/100 Base-T Ethernet, alternatívne WiFi (802.11 a/b/g/n), kompatibilné so softvérom pre centralizovanú správuCelé PDU vo farbe: Modrá | 10 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C14/C15 modrý**Uzamykateľné káble 1 x IEC C-14, 1 x IEC C-15, systém kompatibilný s iPDU, dĺžka 1,5 m, farba modrá | 24 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C20/C19 modrý**Uzamykateľné káble 1 x IEC C-20, 1 x IEC C-19, systém kompatibilný s iPDU, dĺžka 1,5 m, farba modrá | 24 | *<vyplní uchádzač>* | *<vyplní uchádzač>* | *<vyplní uchádzač>* |
| **Uzamykateľný napájací kábel C14/C13 modrý**Uzamykateľné káble 1 x IEC C-14, 1 x IEC C-13, systém kompatibilný s iPDU, dĺžka 1,5 m, farba modrá | 102 | *<vyplní uchádzač>* | *<vyplní uchádzač>* | *<vyplní uchádzač>* |
| **Softvér a licencie pre centralizovanú správu**Softvér a licencie pre centralizovanú správu 200 PDU a elektromechanických rukovätí s čítačkou, správa je možná z viacerých riadiacich pracovísk, TCP/IP s využitím kryptovania AES256bits, inštalovaný na 2 virtuálnych serveroch VMware vSphere ESX/ESXi v konfiguráciách „High Availability“ alebo „Fault Tolerant“.  | 1 | *<vyplní uchádzač>* | *<vyplní uchádzač>* | *<vyplní uchádzač>* |
| **Softvérová podpora a updaty**Softvérová podpora a updaty pre centralizovaný softvér pre 200 PDU, 5 rokov | 1 | *<vyplní uchádzač>* | *<vyplní uchádzač>* | *<vyplní uchádzač>* |
| **Záruka iPDU**5-ročná záruka výrobcu na inteligentné PDU, vrátane firmware updatov | 20 | *<vyplní uchádzač>* | *<vyplní uchádzač>* | *<vyplní uchádzač>* |
| **Záruka snímače teploty a relatívnej vlhkosti**5-ročná záruka výrobcu na zostavu inteligentných mini-senzorov RJ45 3x teplota + 1x vlhkosť | 10 | *<vyplní uchádzač>* | *<vyplní uchádzač>* | *<vyplní uchádzač>* |
| **Záruka IT rozvádzače**5-ročná záruka výrobcu na IT rozvádzače | 10 | *<vyplní uchádzač>* | *<vyplní uchádzač>* | *<vyplní uchádzač>* |
| **Služby** | 1 | - | *<vyplní uchádzač>* | *<vyplní uchádzač>* |
| **Spolu (T3/a)** | *<vyplní uchádzač>* |

|  |  |  |  |  |  |
| --- | --- | --- | --- | --- | --- |
| **Popis** | **metrov** | **ks** | **Značka a obchodný názov položky** | **Jednotková cena EUR bez DPH** | **Cena spoluEUR bez DPH** |
| Trunk 24 OM4 MUD-Compact | 10 | 4 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 24 OM4 MUD-Compact | 11 | 4 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 24 OM4 MUD-Compact | 12 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 24 OM4 MUD-Compact | 13 | 6 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 24 OM4 MUD-Compact | 14 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 24 OM4 MUD-Compact | 15 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 OS2 APC MUD-Compact | 10 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 OS2 APC MUD-Compact | 14 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 OS2 APC MUD-Compact | 16 | 2 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 11 | 8 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 12 | 16 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 13 | 8 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 14 | 16 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 15 | 8 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 16 | 8 | *<vyplní uchádzač>* |  *<vyplní uchádzač>* | *<vyplní uchádzač>* |
| Trunk 6 C6A RJ45 | 17 | 8 | *<vyplní uchádzač>* |  *<vyplní uchádzač>* | *<vyplní uchádzač>* |
| 1U Panel SMAP G2 | - | 80 | *<vyplní uchádzač>* |  *<vyplní uchádzač>* | *<vyplní uchádzač>* |
| 1U Patchcord Guide | - | 80 | *<vyplní uchádzač>* |  *<vyplní uchádzač>* | *<vyplní uchádzač>* |
| Z-blade 4 BP | - | 44 | *<vyplní uchádzač>* |  *<vyplní uchádzač>* | *<vyplní uchádzač>* |
| Universal BP | - | 144 | *<vyplní uchádzač>* |  *<vyplní uchádzač>* | *<vyplní uchádzač>* |
| 24xMU-Duplex-H FP | - | 76 | *<vyplní uchádzač>* |  *<vyplní uchádzač>* | *<vyplní uchádzač>* |
| 24xMUAPC-Duplex-H FP | - | 12 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 / 6K C6A FP | - | 144 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded orange | 2 | 200 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded orange | 3 | 200 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded orange | 5 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded green | 2 | 200 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded green | 3 | 200 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded green | 5 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded black | 2 | 100 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded black | 3 | 100 | *<vyplní uchádzač>* |  *<vyplní uchádzač>* | *<vyplní uchádzač>* |
| RJ45 Patch Cord Cat. 6A ISO/IEC shielded black | 5 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 MUD-Compact MUD-Compact Patchcord 2.8 mm | 2 | 100 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 MUD-Compact MUD-Compact Patchcord 2.8 mm | 3 | 100 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 MUD-Compact MUD-Compact Patchcord 2.8 mm | 5 | 10 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 LCD-Compact MUD-Compact Patchcord 2.8 mm | 2 | 400 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 LCD-Compact MUD-Compact Patchcord 2.8 mm | 3 | 400 | *<vyplní uchádzač>* |  *<vyplní uchádzač>* | *<vyplní uchádzač>* |
| OM4 LCD-Compact MUD-Compact Patchcord 2.8 mm | 5 | 50 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-APC MUDC Patchcord 2.8 mm | 2 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-APC MUDC Patchcord 2.8 mm | 3 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-APC MUDC Patchcord 2.8 mm | 5 | 10 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-PC LCDC Patchcord 2.8 mm | 2 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-PC LCDC Patchcord 2.8 mm | 3 | 30 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 APC MUDC-PC LCDC Patchcord 2.8 mm | 5 | 10 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 PC LCDC-PC LCDC Patchcord 2.8 mm | 2 | 20 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 PC LCDC-PC LCDC Patchcord 2.8 mm | 3 | 30 | *<vyplní uchádzač>* |  *<vyplní uchádzač>* | *<vyplní uchádzač>* |
| OS2 PC LCDC-PC LCDC Patchcord 2.8 mm | 5 | 10 | *<vyplní uchádzač>* |  *<vyplní uchádzač>* | *<vyplní uchádzač>* |
| Služby | - | 1 | - |  *<vyplní uchádzač>* | *<vyplní uchádzač>* |
| **Spolu (T3/b)** | *<vyplní uchádzač>* |

| **Tabuľka** | **Názov položky** | **Celková cena za položku v eurách bez DPH** |
| --- | --- | --- |
| T3/a | Celková cena zo súpisu položiek RACKY | *<vyplní uchádzač>* |
| T3/b | Celková cena zo súpisu položiek SDK | *<vyplní uchádzač>* |
| CC | Celková cena diela vypočítaná ako:CC = T3/a + T3/b | *<vyplní uchádzač>* |

**Príloha č. 3 zmluvy o dielo č. Z-002.10.1005.00**

**„Zoznam osôb určených na plnenie zmluvy a zoznam subdodávateľov“**

**Zoznam osôb určených na plnenie zmluvy**

*< Vyplní uchádzač – v tabuľke uvedie meno osoby, funkciu v projekte a kontaktné údaje, počet riadkov doplní uchádzač podľa potreby>*

|  |  |  |
| --- | --- | --- |
| p.č. | Meno a Priezvisko | Funkcia |
| *1.* | *< vyplní uchádzač>* | *< vyplní uchádzač>* |
| *2.* | *< vyplní uchádzač>* | *< vyplní uchádzač>* |
| *3.* | *< vyplní uchádzač>* | *< vyplní uchádzač>* |
| *4.* | *< vyplní uchádzač>* | *< vyplní uchádzač>* |

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |